**Cieľ:** priblížiť sviatosť kňazstva a sviatosť pomazania

***Kňazstvo:***

**Božie slovo**

*„Nie vy ste si vyvolili mňa, ale ja som si vyvolil vás a ustanovil som vás.“* (Jn 15,16)

*„Ja som vinič, vy ste ratolesti… Ako mňa miluje Otec, tak ja milujem vás. Ostaňte v mojej láske.“* (Jn 15,5. 9)

*„Preto ti pripomínam, aby si roznecoval Boží dar, ktorý je v tebe prostredníctvom vkladania mojich rúk.“* (2Tim 1,6)

*„Na to som ťa nechal na Kréte, aby si usporiadal, čo ešte treba, a po mestách ustanovil starších, ako som ti prikázal.“* (Tít 1,5)

*„Žatva je veľká, ale robotníkov málo. Preto proste Pána žatvy, aby poslal robotníkov na svoju žatvu.“* (Mt 9,37b-38)

*„Vzal kalich, vzdával vďaky a povedal: „Vezmite ho a rozdeľte si ho medzi sebou. 18 Lebo hovorím vám: Odteraz už nebudem piť z plodu viniča, kým nepríde Božie kráľovstvo.“ 19 Potom vzal chlieb a vzdával vďaky, lámal ho a dával im, hovoriac: „Toto je moje telo, ktoré sa dáva za vás. Toto robte na moju pamiatku.“ 20 Podobne po večeri vzal kalich a hovoril: „Tento kalich je nová zmluva v mojej krvi, ktorá sa vylieva za vás.“* (Lk 22,17-20)

***Pomazanie chorých:***

*„Trpí niekto z vás? Nech sa modlí. Je niekto veselý? Nech spieva žalmy. Je niekto z vás chorý? Nech si zavolá starších Cirkvi; a nech sa nad ním modlia a mažú ho olejom v Pánovom mene. Modlitba s vierou uzdraví chorého a Pán mu uľaví; a ak sa dopustil hriechov, odpustia sa mu.“ (Jak 5,13-15)*

*„V mojom mene... na chorých budú vkladať ruky a tí ozdravejú.“ (Mk 16, 17-18)*

*„...uzdravoval každý neduh a každú chorobu medzi ľudom.“ (Mt 4,23)*

*„Nosíme na tele Ježišovo umieranie, aby sa na našom tele zjavil aj Ježišov život.“ (2 Kor 4,10)*

**Iné pramene**

Diecézny

katechetický úrad

Bratislavskej arcidiecézy

Kristus Pán ustanovil niektorých služobníkov, ktorí by mali v spoločenstve veriacich moc posvätného stavu prinášať obetu a odpúšťať hriechy a ktorí by v Kristovom mene úradne vykonávali kňazskú službu na dobro ľudí. Preto keď Kristus poslal apoštolov, ako jeho poslal Otec, prostredníctvom nich učinil účastnými svojho posvätenia a poslania ich nástupcov, to jest biskupov, ktorých úloha služby bola odovzdaná v podriadenom stupni presbyterom, aby ustanovení v kňazskom stave, boli spolupracovníkmi biskupského stavu a náležite plnili apoštolské poslanie, ktoré im zveril Kristus. (PO 2)

**Podnety na prehĺbenie témy**

- kňaz - Kristov dar spoločenstvu

- „služobné alebo hierarchické kňazstvo biskupov a kňazov a spoločné kňazstvo všetkých veriacich (KKC 1547)

- posvätný stav je sviatosť, vďaka ktorej sa poslanie, ktoré Kristus zveril svojim apoštolom, naďalej vykonáva v Cirkvi až do konca čias. Je to teda sviatosť apoštolskej služby.

- tri stupne: stupeň biskupov /episkopát/, kňazov /presbyterát/ a diakonov /diakonát/ (KKC 1536)

- sviatosť služby spoločenstvu

- Ježiš svoju kňazskú moc udelil apoštolom pri Poslednej večeri

- apoštolská postupnosť

- účinky posvätnej vysviacky: rozmnožuje posväcujúcu milosť; vtláča do duše nezmazateľný znak; udeľuje sviatostnú moc

- vysluhovateľ posvätenej vysviacky podľa starokresťanskej tradície je biskup

- prijímateľ posvätného stavu - pokrstený muž

- matéria a forma

- kňazi nemajú najvyšší stupeň kňazstva a vo vykonávaní svojej moci závisia od biskupov (porov. KKC 1564). Kňazi sú spojení s biskupmi v kňazskej hodnosti a sú spolupracovníkmi biskupov;

- sľub čistoty a poslušnosti (rehoľníci - chudoba)

- hierarchické usporiadanie Cirkvi

- možnosť dotknúť sa niektorých škandálov týkajúcich sa kňazov (pedofília, alkoholizmus ...)

- choroba v ľudskom živote

- Ježiš – lekár

- sviatosť pomazania chorých – stretnutie chorého s Ježišom Kristom

- čo je pomazanie chorých?

- duchovné účinky

- viatikum

- matéria, forma, vysluhovateľ, prijímateľ

**Podnety k spoločnému zdieľaniu v skupinke**

- je dnes potrebný kňaz?

- poznáš meno svojho kňaza, biskupa, pápeža?

- Boh povoláva aj dnes?

- čo by mal človek robiť, aby sa stal kňazom?

- Boh dáva túžbu stať sa kňazom, túžbu slúžiť iným vo veciach, ktoré pochádzajú od Boha. Počul si o tejto túžbe?

- urobil si niekedy svojmu kňazovi radosť?

- poďakoval si mu už za jeho slová, povzbudenie, pomoc?

- modlíš sa za svojho kňaza?

- myslíš si, že aj teba by mohol Boh povolať? Vieš si to predstaviť?

- ak prijmeš pomazanie chorých, znamená to, že musíš hneď zomrieť?

- veríš, že Boh uzdravuje?

- máš vo svojom okolí nejakého chorého?

- aký je zmysel života chorého človeka? Čím by si ho mohol povzbudiť? Ako pripraviť chorého, aby prijal sviatosť pomazania chorých?

**Modlitba**

**Modlitba za kňazov**

Pane Ježišu, ktorý ako Dobrý Pastier

prebývaš medzi nami v Oltárnej Sviatosti.

Prosíme Ťa, zošli zo svätostánku hojné lúče svojej

milosti na našich duchovných pastierov.

Udeľ im všetky milosti, ktoré potrebujú pre svoje i naše

posvätenie.

Žehnaj ich, keď v modlitbe dvíhajú svoje

srdcia k Tebe. Žehnaj ich, keď nám zvestujú Tvoje

sväté slovo. Žehnaj ich, keď v kňazskom úrade

pracujú pre spásu nesmrteľných duší.

Vrúcne Ťa prosíme, daj, aby boli pastiermi

podľa Tvojho Božského srdca. A až raz prídeš

súdiť pastierov a ich stáda, nech dosiahnu korunu

večného života. Amen.

(Zdroj: www.modlitba.sk)

**Aplikácia do života**

- modlitba za môjho pána farára

- navštívim chorého

**Materiály**

**k téme**

**Sviatosť kňazstva**

KKC 1536- 1600 <http://www.katechizmus.sk/index.php?action=getk&kid=2116>

Kompendium KKC 322-336

3-minútový katechizmus - Kto je katolícky kňaz? <https://www.tvlux.sk/archiv/play/11084>

3-minútový katechizmus - Aké stupne posvätného rádu poznáme? <https://www.tvlux.sk/archiv/play/11085>

Fundamenty – Posvätný stav <https://www.tvlux.sk/archiv/play/11601>

Tweetuj s Bohom – Prečo sa ženatí muži nemôžu stať kňazmi <https://www.tweetingwithgod.com/sk/content/341-preco-sa-zeny-zenati-muzi-nemozu-stat-knazmi>

Katechézy pápežov o kňazstve <https://dku.abuba.sk/katech-sv-ordo>

**Pomazanie chorých**

KKC 1499-1532 <http://www.katechizmus.sk/?action=getfullk&kid=2065>

Kompendium KKC 313-320

3-minútový katechizmus - Čo je to pomazanie chorých <https://www.tvlux.sk/archiv/play/11083>

Fundamenty – Sviatosť chorých <https://www.tvlux.sk/archiv/play/11536>

Tweetuj s Bohom <https://www.tweetingwithgod.com/sk/content/340-je-pomazanie-chorych-iste-ako-posledne-pomazanie>

Katechézy pápežov o Sviatosti pomazania chorých <https://dku.abuba.sk/katech-sv-pomazanie>

**Kritické slová na kňazov**

Keď pán farár káže dlhšie, tak mu to pomaly myslí;

keď pri kázni hovorí hlasnejšie, tak už kričí;

keď hovorí normálne, tak mu nerozumieť;

keď má auto, tak je sveták;

keď ho nemá, tak nekráča s dobou;

keď chodí na návštevy, tak nikdy nie je doma;

keď je doma, tak nikoho nenavštívi;

keď prosí o milodary, tak je lakomec;

keď dôkladne spovedá, tak preťahuje čas;

keď spovedá krátko, tak ľudí nepočúva;

keď omšu začína presne, tak sa mu hodinky ponáhľajú;

keď s ňou o minútu mešká, tak zdržuje celú farnosť;

keď opravuje kostol, tak zbytočne utráca peniaze;

keď ho neopravuje, tak nechá všetko spustnúť;

keď je mladý, tak nemá nijaké skúsenosti;

keď je starý, tak by mal ísť do penzie.

Nakoniec vážny povzdych: Ale keď umrie, tak niet toho, kto by ho nahradil.

(Zdroj: internet)